तू चोर मैं सिपाही

तू चोर मैं सिपाही 1996 में बनी हिन्दी भाषा की फिल्म है। इसमें अक्षय कुमार, सैफ़ अली ख़ान, तबु और प्रतिभा सिन्हा ने अभिनय किया है। यह 10 मई 1996 को जारी हुई थी और इसका निर्देशन गुड्डु धनोआ ने किया था। पटकथा रॉबिन हेनरी द्वारा लिखी गई थी।

 संक्षेप 
राजा उर्फ किंग (सैफ़ अली ख़ान) एक कुख्यात अपराधी है जो मुख्य रूप से अमीर लोगों को लूटता है। इंस्पेक्टर अमर (अक्षय कुमार) एक दबंग पुलिस अधिकारी है जो उस पर नज़र रखता है और उसे पकड़ने के लिए कुछ भी करने को तैयार है। मुंबई पुलिस चाहती है कि किंग को किसी भी कीमत पर गिरफ्तार किया जाए। अमर के लिए हालात तब और भी बदतर हो जाते हैं जब किंग कमिश्नर के घर को लूट लेता है। कमिश्नर कुशाल सिंह (अनुपम खेर) अमर पर दबाव डालते हैं कि वह किंग को चार दिनों के भीतर गिरफ्तार कर लें। अमर, राजा को गिरफ्तार करने में लगभग सफल हो जाता है। लेकिन वापस आते समय, स्थानीय डाकुओं के साथ हुई एक घटना में अमर घायल हो जाता है। राजा इस स्थिति का फायदा उठाकर अमर को बीच सड़क पर छोड़ देता है और खुद नकली इंस्पेक्टर बनकर तंडारीकला चला जाता है। 

जब राजा तंडारीकला पहुंचता है, तो उसे पता चलता है कि गांव पर एक क्रूर शासक, ठाकुर गजेंद्र सिंह (अमरीश पुरी) का शासन है। ठाकुर सभी बूढ़ों को जीवित रखता है लेकिन अपने लिए काम करने के लिए युवाओं का अपहरण कर लेता है।तंडारीकला में, राजा गांव के एक साधारण व्यक्ति गुड्डु को देखकर आश्चर्यचकित हो जाता है, जो अमर जैसा दिखता है। बाद में पता चलता है कि गुड्डू वास्तव में इंस्पेक्टर अमर है जिसने राजा को गिरफ्तार करने के लिए उसका पीछा किया था। लेकिन ठाकुर के हाथों ग्रामीणों की हालत देखने के बाद, उसका मन बदल जाता है और वह राजा के साथ मिलकर गांव से ठाकुर की क्रूरता को खत्म करने का फैसला करता है। अंत में, वे ठाकुर और उसके गुंडों को मारकर सफल हो जाते हैं और अंतिम दृश्य में, यह दिखाया गया है कि अमर राजा को हथकड़ी लगाता है और वे दोनों एक साथ हँसते हैं।

 मुख्य कलाकार 
 अक्षय कुमार — इंस्पेक्टर अमर वर्मा / गुड्डू 
 सैफ़ अली ख़ान — राजा /किंग 
 तबु — काजल सिंह 
 प्रतिभा सिन्हा — रानी 
 अनुपम खेर — पुलिस कमिश्नर कुशाल सिंह 
 देवेन वर्मा — एसीपी वर्मा
 अमरीश पुरी — ठाकुर गजेंद्र सिंह 
 उषा नाडकर्णी — दादी
 हरीश पटेल — गृह मंत्री
 अंजना मुमताज़ — कौशल्या वर्मा 

 संगीत 

सन्दर्भ

 बाहरी कड़ियाँ 


श्रेणी:1996 में बनी हिन्दी फ़िल्म
श्रेणी:दिलीप सेन–समीर सेन द्वारा संगीतबद्ध फिल्में